b'\n_START_ARTICLE_\nJaponsko strani\xc5\xa1\xc4\x8de\n_START_SECTION_\nKratek opis\n_START_PARAGRAPH_\nPriljubljeni so prete\xc5\xbeno na Japonskem in v Ju\xc5\xbeni Koreji, kjer jih ima 8 0% gospodinjstev. Prvi primer "elektri\xc4\x8dnega strani\xc5\xa1\xc4\x8da" je izdelal Clozomat leta 1957 v \xc5\xa0vici, kjer so \xc5\xa1e danes precej popularni. Clozomat je z ogla\xc5\xa1evalsko kampanjo takrat uspe\xc5\xa1no prepri\xc4\x8dal dobr\xc5\xa1en del \xc5\xa1vicarskega prebivalstva o prednostih uprabe digitalnega bideja (kampanja je imela moto: "Ko\xc5\xbea na riti je ob\xc4\x8dutljivej\xc5\xa1a kot na obrazu. Bi si opral obraz s papirjem?" ). V Evropi se zadnja leta \xc4\x8duti porast priljubljenosti, najbolj na \xc4\x8ce\xc5\xa1kem, kjer je prodaja narasla in so se pojavili \xc5\xa1tevilni prodajalci Japonskih strani\xc5\xa1\xc4\x8d._NEWLINE_V Sloveniji je najbolj poznan Geberit, na voljo so pa tudi \xc5\xa1tevilni drugi, kot so Coway, Duravit, Tooaleta, dib,Duravit, e\'loo, Vovo, dib deawon._NEWLINE_Predstavljen je v Rehabilitacijskem In\xc5\xa1titutu So\xc4\x8da, kjer imajo v demonstracijski sobi prikazanih nekaj modelov. Pomagajo vam v zdravstvenem smislu in predstavijo delovanje.\n_START_SECTION_\nGlavne lastnosti\n_START_PARAGRAPH_\nGlavna lastnost Japonskega strani\xc5\xa1\xc4\x8da je, da vas po opravljeni potrebi temeljito umije in posu\xc5\xa1i, tako da ni potrebe po tooaletnem papirju. Iz zadnjega dela pokrova se po pritisku na gumb na daljinskem upravljalniku prika\xc5\xbee \xc5\xa1oba, ki vas na razli\xc4\x8dne na\xc4\x8dine za\xc4\x8dne "tu\xc5\xa1irati" oz. umivati.'